hotchpotch/miracl-hf-unified huggingface dataset:
টেকনাফ সদর ইউনিয়ন
টেকনাফ সদর বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
টেকনাফ সদর ইউনিয়নের আয়তন ২৬,২৩৩ একর (১০৬.১৬ বর্গ কিলোমিটার)।
২০১১ সালের পরিসংখ্যান অনুযায়ী টেকনাফ সদর ইউনিয়নের লোকসংখ্যা ৪৩,১৮২ জন। এর মধ্যে পুরুষ ২২,৭০৬ জন এবং মহিলা ২০,৪৭৬ জন।
টেকনাফ উপজেলার মধ্যাংশে টেকনাফ সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে সাবরাং ইউনিয়ন; পশ্চিমে বঙ্গোপসাগর ও বাহারছড়া ইউনিয়ন; উত্তরে হোয়াইক্যং ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, টেকনাফ পৌরসভা, নাফ নদী ও মায়ানমারের রাখাইন প্রদেশ অবস্থিত।
টেকনাফ সদর ইউনিয়ন টেকনাফ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
টেকনাফ সদর ইউনিয়নের স্বাক্ষরতার হার ৪২.৫৪%। এ ইউনিয়নে ২টি মাধ্যমিক বিদ্যালয়, ৩টি দাখিল মাদ্রাসা, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।টেকনাফ সদর ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলীয় সড়ক। সব ধরণের যানবাহনে যোগাযোগ করা যায়।
টেকনাফ সদর ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী এবং পশ্চিম পাশে রয়েছে বঙ্গোপসাগর।
টেকনাফ সদর ইউনিয়নের প্রধান প্রধান হাট-বাজারগুলো হল নতুন পল্লান পাড়া বটতলী বাজার, মিঠাপানির ছড়া বাজার এবং পর্যটন মোড় বাজার।
হোয়াইক্যং ইউনিয়ন
হোয়াইক্যং বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
হোয়াইক্যং ইউনিয়নের আয়তন ২৭,৮৫৯ একর (১১২.৭৪ বর্গ কিলোমিটার)। এটি টেকনাফ উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী হোয়াইক্যং ইউনিয়নের লোকসংখ্যা ৬০,৪৭৮ জন। এর মধ্যে পুরুষ ৩৪,৪৪৫ জন এবং মহিলা ২৬,০৩৩ জন।
টেকনাফ উপজেলার সর্ব-উত্তরে হোয়াইক্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৪ কিলোমিটার। এ ইউনিয়নের উত্তরে উখিয়া উপজেলার পালংখালী ইউনিয়ন; পশ্চিমে উখিয়া উপজেলার জালিয়াপালং ইউনিয়ন ও টেকনাফ উপজেলাধীন বাহারছড়া ইউনিয়ন; দক্ষিণে টেকনাফ সদর ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, নাফ নদী ও মায়ানমারের রাখাইন প্রদেশ অবস্থিত।
হোয়াইক্যং ইউনিয়ন টেকনাফ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
হোয়াইক্যং ইউনিয়নের স্বাক্ষরতার হার ২১.১৪%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা ও ১৬টি প্রাথমিক বিদ্যালয় রয়েছে।
হোয়াইক্যং ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
হোয়াইক্যং ইউনিয়নে ৭৬টি মসজিদ, ১টি মন্দির ও ৫টি বিহার রয়েছে।
হোয়াইক্যং ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী।
হোয়াইক্যং ইউনিয়নের প্রধান ২টি হাট-বাজার হল হোয়াইক্যং বাজার এবং মিনা বাজার।
বাহারছড়া ইউনিয়ন, টেকনাফ
বাহারছড়া বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।
বাহারছড়া ইউনিয়নের আয়তন ৩৭৮২ একর (১৫.৩১ বর্গ কিলোমিটার)।
২০১১ সালের পরিসংখ্যান অনুযায়ী বাহারছড়া ইউনিয়নের লোকসংখ্যা ১৯,৬৮২ জন। এর মধ্যে পুরুষ ১০,২৯১ জন এবং মহিলা ৯,৩৯১ জন।
টেকনাফ উপজেলার সর্ব-পশ্চিমে বাহারছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৮ কিলোমিটার। এ ইউনিয়নের পূর্বে টেকনাফ সদর ইউনিয়ন ও হোয়াইক্যং ইউনিয়ন, উত্তরে উখিয়া উপজেলার জালিয়াপালং ইউনিয়ন এবং পশ্চিমে ও দক্ষিণে বঙ্গোপসাগর অবস্থিত।
বাহারছড়া ইউনিয়ন টেকনাফ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এ ইউনিয়নের গ্রামগুলো হল:
বাহারছড়া ইউনিয়নের স্বাক্ষরতার হার ১৩.৪৫%। এ ইউনিয়নে ২টি মাধ্যমিক বিদ্যালয়, ৩টি দাখিল মাদ্রাসা, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
বাহারছড়া ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলীয় সড়ক। প্রধান যোগাযোগ মাধ্যম সিএনজি চালিত অটোরিক্সা।
বাহারছড়া ইউনিয়নের দক্ষিণ-পশ্চিম সীমান্ত জুড়ে রয়েছে বঙ্গোপসাগর।
বাহারছড়া ইউনিয়নের প্রধান হাট-বাজার হল শামলাপুর বাজার।
সেন্টমার্টিন ইউনিয়ন
সেন্টমার্টিন বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন। এটি একটি বাংলাদেশের একমাত্র প্রবাল দ্বীপ এবং এটি বাংলাদেশের সর্ব-দক্ষিণের ইউনিয়ন। এ দ্বীপের অপর নাম নারিকেল জিঞ্জিরা।
সেন্টমার্টিন ইউনিয়নের আয়তন ১৯৭৭ একর (৮ বর্গ কিলোমিটার)।
২০১১ সালের পরিসংখ্যান অনুযায়ী সেন্টমার্টিন ইউনিয়নের লোকসংখ্যা ৬,৭২৯ জন। এর মধ্যে পুরুষ ৩,৫৬৬ জন এবং মহিলা ৩,১৬৩ জন।
টেকনাফ উপজেলার সর্ব-দক্ষিণে বঙ্গোপসাগরের মাঝে সেন্টমার্টিন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪২ কিলোমিটার। এ ইউনিয়নের চতুর্দিকে বঙ্গোপসাগর, তবে উত্তরে টেকনাফ উপজেলার মূল ভূখণ্ডের সাবরাং ইউনিয়ন এবং পূর্বে মায়ানমারের মূল ভূখণ্ডের রাখাইন প্রদেশ অবস্থিত।
সেন্টমার্টিন ইউনিয়ন টেকনাফ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এ ইউনিয়নের গ্রামগুলো হল:
সেন্টমার্টিন ইউনিয়নের স্বাক্ষরতার হার ১৫.১৩%। এ ইউনিয়নে ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
সেন্টমার্টিন ইউনিয়নে যোগাযোগের প্রধান পথ হল নৌপথ। টেকনাফ উপজেলার মূল ভূখণ্ড থেকে ট্রলার, স্পীড বোট, জাহাজ ইত্যাদি নৌযানের মাধ্যমে এ ইউনিয়নে যাওয়া যায়।
সেন্টমার্টিন ইউনিয়নে ১৯টি মসজিদ রয়েছে।
সেন্টমার্টিন ইউনিয়নের চতুর্দিকে বঙ্গোপসাগর।
সেন্টমার্টিন ইউনিয়নের প্রধান হাট-বাজার হল পূর্ব বাজার।
হলদিয়াপালং ইউনিয়ন
হলদিয়াপালং বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
হলদিয়াপালং ইউনিয়নের আয়তন ৮৭১৬ একর (৩৫.২৭ বর্গ কিলোমিটার)।
২০১১ সালের পরিসংখ্যান অনুযায়ী হলদিয়াপালং ইউনিয়নের লোকসংখ্যা ৪৭,৪৬১ জন। এর মধ্যে পুরুষ ২৩,৬৮৯ জন এবং মহিলা ২৩,৭৭২ জন।
উখিয়া উপজেলার সর্ব-উত্তরে হলদিয়াপালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে রত্নাপালং ইউনিয়ন, পশ্চিমে জালিয়াপালং ইউনিয়ন, উত্তরে রামু উপজেলার খুনিয়াপালং ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন অবস্থিত।
হলদিয়াপালং ইউনিয়ন উখিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "হলদিয়াপালং", "মরিচ্যাপালং", "পাগলিরবিল" ও "রুমখাপালং" এ ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
হলদিয়াপালং ইউনিয়নের স্বাক্ষরতার হার ৩২.৪০%। এ ইউনিয়নে ১টি আলিম মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ৩টি নিম্ন মাধ্যমিক বিদ্যালয়, ১৫টি প্রাথমিক বিদ্যালয় ও ৪টি কিন্ডারগার্টেন রয়েছে।হলদিয়াপালং ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
হলদিয়াপালং ইউনিয়নে ৭৯টি মসজিদ, ৯টি মন্দির ও ১২টি বিহার রয়েছে।
হলদিয়াপালং ইউনিয়নের পশ্চিম প্রান্ত দিয়ে প্রবাহিত হচ্ছে রেজু খাল। এছাড়া রয়েছে পাগলির খাল।
হলদিয়াপালং ইউনিয়নের প্রধান প্রধান হাট-বাজারগুলো হল মরিচ্যা বাজার, পাতাবাড়ী বাজার এবং রুমখা বাজার।
জালিয়াপালং ইউনিয়ন
জালিয়াপালং বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
জালিয়াপালং ইউনিয়নের আয়তন ৫৪৪৬ একর (২২.০৪ বর্গ কিলোমিটার)।
২০১১ সালের পরিসংখ্যান অনুযায়ী জালিয়াপালং ইউনিয়নের লোকসংখ্যা ৪৭,৬৫৬ জন। এর মধ্যে পুরুষ ২৪,৫৪০ জন এবং মহিলা ২৩,১১৬ জন।
উখিয়া উপজেলার পশ্চিমাংশ জুড়ে জালিয়াপালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের উত্তরে রামু উপজেলার খুনিয়াপালং ইউনিয়ন; পূর্বে হলদিয়াপালং ইউনিয়ন, রত্নাপালং ইউনিয়ন, পালংখালী ইউনিয়ন ও টেকনাফ উপজেলার হোয়াইক্যং ইউনিয়ন; দক্ষিণে রাজাপালং ইউনিয়ন, পালংখালী ইউনিয়ন ও টেকনাফ উপজেলার বাহারছড়া ইউনিয়ন অবস্থিত।
জালিয়াপালং ইউনিয়ন উখিয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "জালিয়াপালং" ও "ইনানী" এ ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
জালিয়াপালং ইউনিয়নের স্বাক্ষরতার হার ২২.১৬%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ১৬টি প্রাথমিক বিদ্যালয় ও ৩টি কিন্ডারগার্টেন রয়েছে।
জালিয়াপালং ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলবর্তী সড়ক। প্রধান যোগাযোগ মাধ্যম সিএনজি চালিত অটোরিক্সা।
জালিয়াপালং ইউনিয়নে ৯০টি মসজিদ ও ৩টি বিহার রয়েছে।
জালিয়াপালং ইউনিয়নের উত্তর প্রান্ত দিয়ে প্রবাহিত হচ্ছে রেজু খাল। এছাড়া রয়েছে মনখালী খাল, চোয়াংখালী খাল, ছেপটখালী খাল, ইনানী বড় খাল এবং ইনানী ছোট খাল।
জালিয়াপালং ইউনিয়নের প্রধান প্রধান হাট-বাজারগুলো হল সোনারপাড়া বাজার, চারা বটতলী বাজার এবং বটতলী বাজার।
রাজাপালং ইউনিয়ন
রাজাপালং বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
রাজাপালং ইউনিয়নের আয়তন ৯৭২০ একর (৩৯.৩৪ বর্গ কিলোমিটার)।
২০১১ সালের পরিসংখ্যান অনুযায়ী রাজাপালং ইউনিয়নের লোকসংখ্যা ৫৬,৮৯৫ জন। এর মধ্যে পুরুষ ২৮,৬৬৩ জন এবং মহিলা ২৮,২৩২ জন।
উখিয়া উপজেলার মধ্য-পূর্বাংশে রাজাপালং ইউনিয়নের অবস্থান। উখিয়া উপজেলা সদর এ ইউনিয়নে অবস্থিত। এ ইউনিয়নের উত্তরে রত্নাপালং ইউনিয়ন, পশ্চিমে ও দক্ষিণে পালংখালী ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন অবস্থিত।
রাজাপালং ইউনিয়ন উখিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "উখিয়া", "রাজাপালং" ও "ওয়ালাপালং" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
রাজাপালং ইউনিয়নের স্বাক্ষরতার হার ৩৪.৯৮%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ১টি উচ্চ মাধ্যমিক কলেজ, ১টি স্কুল এন্ড কলেজ, ৩টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ২৫টি প্রাথমিক বিদ্যালয় ও ৪টি কিন্ডারগার্টেন রয়েছে।রাজাপালং ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
রাজাপালং ইউনিয়নে ৯৯টি মসজিদ, ৭টি মন্দির ও ৯টি বিহার রয়েছে।
রাজাপালং ইউনিয়নের উত্তর প্রান্ত দিয়ে প্রবাহিত হচ্ছে রেজু খাল। এছাড়া রয়েছে দোছড়ি খাল এবং গয়ালমারা খাল।
রাজাপালং ইউনিয়নের প্রধান ২টি হাট-বাজার হল উখিয়া দারোগা বাজার এবং কুতুপালং বাজার।
রত্নাপালং ইউনিয়ন
রত্নাপালং বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
রত্নাপালং ইউনিয়নের আয়তন ৫১০৭ একর (২০.৬৭ বর্গ কিলোমিটার)। এটি উখিয়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী রত্নাপালং ইউনিয়নের লোকসংখ্যা ২২,৫২৪ জন। এর মধ্যে পুরুষ ১১,১৬৭ জন এবং মহিলা ১১,৩৫৭ জন।
উখিয়া উপজেলার উত্তরাংশে রত্নাপালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে হলদিয়াপালং ইউনিয়ন, পশ্চিমে জালিয়াপালং ইউনিয়ন, দক্ষিণে রাজাপালং ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন অবস্থিত।
রত্নাপালং ইউনিয়ন উখিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "রত্নাপালং" মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
রত্নাপালং ইউনিয়নের স্বাক্ষরতার হার ৩২.৪০%। এ ইউনিয়নে ২টি মাধ্যমিক বিদ্যালয়, ৪টি দাখিল মাদ্রাসা, ১২টি প্রাথমিক বিদ্যালয় ও ২টি কিন্ডারগার্টেন রয়েছে।
রত্নাপালং ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
রত্নাপালং ইউনিয়নে ৫০টি মসজিদ ও ৯টি বিহার রয়েছে।
রত্নাপালং ইউনিয়নের দক্ষিণ প্রান্ত দিয়ে প্রবাহিত হচ্ছে রেজু খাল। এছাড়া রয়েছে চেইংচুরী খাল।
রত্নাপালং ইউনিয়নের প্রধান ২টি হাট-বাজার হল কোটবাজার এবং ভালুকিয়া বাজার।
পালংখালী ইউনিয়ন
পালংখালী বাংলাদেশের কক্সবাজার জেলার অন্তর্গত উখিয়া উপজেলার একটি ইউনিয়ন।
পালংখালী ইউনিয়নের আয়তন ৩৩,৪৪১ একর (১৩৫.৩৩ বর্গ কিলোমিটার)। এটি উখিয়া উপজেলার এমনকি কক্সবাজার জেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী পালংখালী ইউনিয়নের লোকসংখ্যা ৩২,৮৪৩ জন। এর মধ্যে পুরুষ ১৬,৫০৮ জন এবং মহিলা ১৬,৩৩৫ জন।
উখিয়া উপজেলার দক্ষিণ-অর্ধাংশ জুড়ে পালংখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের দক্ষিণে টেকনাফ উপজেলার হোয়াইক্যং ইউনিয়ন; পশ্চিমে জালিয়াপালং ইউনিয়ন; দক্ষিণে জালিয়াপালং ইউনিয়ন ও রাজাপালং ইউনিয়ন এবং পূর্বে রাজাপালং ইউনিয়ন, বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন ও মায়ানমারের রাখাইন প্রদেশ অবস্থিত।
পালংখালী ইউনিয়ন উখিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "পালংখালী", "উখিয়ার ঘাট" ও "উখিয়ার ঘাট রিজার্ভ ফরেস্ট" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
পালংখালী ইউনিয়নের স্বাক্ষরতার হার ২৭.৫৫%। এ ইউনিয়নে ১টি আলিম মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা, ৮টি প্রাথমিক বিদ্যালয় ও ৩টি কিন্ডারগার্টেন রয়েছে।
পালংখালী ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
পালংখালী ইউনিয়নে ৭০টি মসজিদ, ৩টি মন্দির ও ২টি বিহার রয়েছে।
পালংখালী ইউনিয়নের উপর দিয়ে প্রবাহিত হচ্ছে বালুখালী খাল, থাইংখালী খাল এবং পালংখালী খাল।
পালংখালী ইউনিয়নের প্রধান ২টি হাট-বাজার হল পালংখালী বাজার এবং বালুখালী বাজার।
খুরুশকুল ইউনিয়ন
খুরুশকুল বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
খুরুশকুল ইউনিয়নের আয়তন ৫৮৪৮ একর (২৩.৬৭ বর্গ কিলোমিটার)।
২০১১ সালের পরিসংখ্যান অনুযায়ী খুরুশকুল ইউনিয়নের লোকসংখ্যা ৬৭,০০০ জন। এর মধ্যে পুরুষ ৩৯,৫৬৪ জন এবং মহিলা ২৭,৪৩৬ জন।
কক্সবাজার সদর উপজেলার দক্ষিণ-পশ্চিমাংশে খুরুশকুল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে কক্সবাজার পৌরসভা ও ঝিলংজা ইউনিয়ন; দক্ষিণ-পূর্বে পাটালি মাছুয়াখালী ইউনিয়ন; উত্তর-পূর্বে ভারুয়াখালী ইউনিয়ন ও চৌফলদণ্ডী ইউনিয়ন; উত্তর-পশ্চিমে মহেশখালী চ্যানেল, মহেশখালী পৌরসভা ও মহেশখালী উপজেলার কুতুবজোম ইউনিয়ন এবং পশ্চিমে বঙ্গোপসাগর অবস্থিত।
১৯৩৬ সালে তৎকালীন ব্রিটিশ সরকার কর্তৃক গঠিত পাটালি মাছুয়াখালী ও খুরুশকুল ইউনিয়ন বোর্ড বৃহৎ ও অত্যধিক জনবসতিপূর্ণ হওয়ায় তৎকালীন পাকিস্তান সরকার ১৯৫৯ সালে স্বতন্ত্র দুটি ইউনিয়নে বিভক্ত করে দুটি ইউনিয়ন কাউন্সিল গঠন করে। ১৯৭৩ সালে ইউনিয়ন কাউন্সিলের নাম পরিবর্তন করে "ইউনিয়ন পরিষদ" করা হয়।
খুরুশকুল ইউনিয়ন কক্সবাজার সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি "তেতৈয়া" এবং "খুরুশকুল" এ ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
খুরুশকুল ইউনিয়নের স্বাক্ষরতার হার ২৯.৯২%।এ ইউনিয়নে ২টি আলিম মাদ্রাসা, ৩টি মাধ্যমিক বিদ্যালয়, ৪টি দাখিল মাদ্রাসা, ২টি নিম্ন মাধ্যমিক বিদ্যালয় , ৬টি প্রাথমিক বিদ্যালয় রয়েছে এবং ৪টি কিন্ডারগার্টেন রয়েছে।খুরুশকুল ইউনিয়নে যোগাযোগের প্রধান সড়ক হল কক্সবাজার-খুরুশকুল সড়ক। এছাড়া চৌফলদণ্ডী-জালালাবাদ হয়ে ঈদগাঁও-কক্সবাজার সংযোগ সড়ক রয়েছে। প্রধান যোগাযোগ মাধ্যম সিএনজি চালিত অটোরিক্সা। এছাড়া মহেশখালী উপজেলার সাথে নৌ-যোগাযোগ ব্যবস্থাও রয়েছে।
খুরুশকুল ইউনিয়নের প্রধান অর্থকরী সম্পদের মধ্যে ধান, পান, লবণ, মৎস্য (চিংড়ী) ও শুটকি উল্লেখযোগ্য।
খুরুশকুল ইউনিয়নে ৪৬টি মসজিদ ও ২৪টি মন্দির এবং ১টি বৌদ্ধমন্দির রয়েছে।
খুরুশকুল ইউনিয়নের উত্তর প্রান্ত দিয়ে চৌফলদণ্ডী খাল, পূর্ব প্রান্ত দিয়ে ভারুয়াখালী খাল, দক্ষিণ প্রান্ত দিয়ে বাঁকখালী নদী এবং পশ্চিম প্রান্ত দিয়ে মহেশখালী চ্যানেল প্রবাহিত হচ্ছে।
খুরুশকুল ইউনিয়নের প্রধান ৩টি হাট-বাজার হল টাইম বাজার, নতুন বাজার এবং বঙ্গবন্ধু বাজার।
কৈয়ারবিল ইউনিয়ন, কুতুবদিয়া
কৈয়ারবিল বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
কৈয়ারবিল ইউনিয়নের আয়তন ১৫৮৫ একর (৬.৪১ বর্গ কিলোমিটার)। এটি কুতুবদিয়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী কৈয়ারবিল ইউনিয়নের লোকসংখ্যা ১১,৪০৫ জন। এর মধ্যে পুরুষ ৫,৮০২ জন এবং মহিলা ৫,৬০৩ জন।
কুতুবদিয়া উপজেলার মধ্যাংশে কৈয়ারবিল ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের উত্তরে দক্ষিণ ধুরুং ইউনিয়ন ও লেমশীখালী ইউনিয়ন, পূর্বে লেমশীখালী ইউনিয়ন, দক্ষিণে বড়ঘোপ ইউনিয়ন এবং পশ্চিমে বঙ্গোপসাগর অবস্থিত।
কৈয়ারবিল ইউনিয়ন কুতুবদিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।
ওয়ার্ডভিত্তিক এ ইউনিয়নের গ্রামগুলো হল:
কৈয়ারবিল ইউনিয়নের স্বাক্ষরতার হার ২৫.৬৯%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
কৈয়ারবিল ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।
কৈয়ারবিল ইউনিয়নের পশ্চিম দিকে রয়েছে বঙ্গোপসাগর।
লেমশীখালী ইউনিয়ন
লেমশীখালী বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
লেমশীখালী ইউনিয়নের আয়তন ৩৯৯৭ একর (১৬.১৮ বর্গ কিলোমিটার)।
২০১১ সালের পরিসংখ্যান অনুযায়ী লেমশীখালী ইউনিয়নের লোকসংখ্যা ১৬,৫৭৪ জন। এর মধ্যে পুরুষ ৮,৭৭৫ জন এবং মহিলা ৭,৭৯৯ জন।
কুতুবদিয়া উপজেলার সর্ব-পূর্বে লেমশীখালী ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে উত্তর ধুরুং ইউনিয়ন ও দক্ষিণ ধুরুং ইউনিয়ন; পশ্চিমে দক্ষিণ ধুরুং ইউনিয়ন ও কৈয়ারবিল ইউনিয়ন; দক্ষিণে কৈয়ারবিল ইউনিয়ন ও বড়ঘোপ ইউনিয়ন এবং পূর্বে কুতুবদিয়া চ্যানেল, পেকুয়া উপজেলার মগনামা ইউনিয়ন, রাজাখালী ইউনিয়ন ও চট্টগ্রাম জেলার বাঁশখালী উপজেলার ছনুয়া ইউনিয়ন অবস্থিত।
লেমশীখালী ইউনিয়ন কুতুবদিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
লেমশীখালী ইউনিয়নের স্বাক্ষরতার হার ৩৩.৬৮%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।
লেমশীখালী ইউনিয়নে যোগাযোগের প্রধান সড়ক হল ধুরুং-লেমশীখালী সড়ক। প্রধান যোগাযোগ মাধ্যম ট্যাক্সি বা রিক্সা।
লেমশীখালী ইউনিয়নের পূর্ব দিকে রয়েছে কুতুবদিয়া চ্যানেল।
লেমশীখালী ইউনিয়নের প্রধান হাট/বাজার হল চৌমুহনী বাজার।
উত্তর ধুরুং ইউনিয়ন
উত্তর ধুরুং বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
উত্তর ধুরুং ইউনিয়নের আয়তন ৪৮১৬ একর (১৯.৪৯ বর্গ কিলোমিটার)। এটি কুতুবদিয়া উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী উত্তর ধুরুং ইউনিয়নের লোকসংখ্যা ৩৫,১৫২ জন। এর মধ্যে পুরুষ ২০,৬৫৮ জন এবং মহিলা ১৪,৪৯৪ জন।
কুতুবদিয়া উপজেলার সর্ব-উত্তরে উত্তর ধুরুং ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের দক্ষিণে দক্ষিণ ধুরুং ইউনিয়ন ও লেমশীখালী ইউনিয়ন; পূর্বে কুতুবদিয়া চ্যানেল ও চট্টগ্রাম জেলার বাঁশখালী উপজেলার ছনুয়া ইউনিয়ন এবং উত্তরে ও পশ্চিমে বঙ্গোপসাগর অবস্থিত।
এককালের খরস্রোতা অর্থাৎ ধুরুং নামের প্রাক্কালে ধুরুং নামকরণ করা হয়। পরবর্তীতে এটা উত্তর ধুরুং ও দক্ষিণ ধুরুং নামে দুইটি আলাদা ইউনিয়ন গঠন করা হয়।
উত্তর ধুরুং ইউনিয়ন কুতুবদিয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি "চর ধুরুং" ও "উত্তর ধুরুং" এ ২টি মৌজায় বিভক্ত। এ ইউনিয়নের গ্রামগুলো হল:
উত্তর ধুরুং ইউনিয়নের স্বাক্ষরতার হার ২১.৯৯%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।উত্তর ধুরুং ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।
উত্তর ধুরুং ইউনিয়নে ৩৩টি মসজিদ ও ২টি মন্দির রয়েছে।
উত্তর ধুরুং ইউনিয়নের পশ্চিম ও উত্তর দিকে বঙ্গোপসাগর এবং পূর্ব দিকে কুতুবদিয়া চ্যানেল।
উত্তর ধুরুং ইউনিয়নের প্রধান হাট/বাজার হল মনু সিকদার বাজার।
দক্ষিণ ধুরুং ইউনিয়ন
দক্ষিণ ধুরুং বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
দক্ষিণ ধুরুং ইউনিয়নের আয়তন ২৪৯৮ একর (১০.১১ বর্গ কিলোমিটার)।
২০১১ সালের পরিসংখ্যান অনুযায়ী দক্ষিণ ধুরুং ইউনিয়নের লোকসংখ্যা ৩০,২৮৮ জন। এর মধ্যে পুরুষ ১৫,৪০৬ জন এবং মহিলা ১৪,৮৮২ জন।
কুতুবদিয়া উপজেলার উত্তরাংশে দক্ষিণ ধুরুং ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে উত্তর ধুরুং ইউনিয়ন, পূর্বে লেমশীখালী ইউনিয়ন, দক্ষিণে লেমশীখালী ইউনিয়ন ও কৈয়ারবিল ইউনিয়ন এবং পশ্চিমে বঙ্গোপসাগর অবস্থিত।
এককালের খরস্রোতা অর্থাৎ ধুরুং নামের প্রাক্কালে ধুরুং নামকরণ করা হয়। পরবর্তীতে এটা উত্তর ধুরুং ও দক্ষিণ ধুরুং নামে দুইটি আলাদা ইউনিয়ন গঠন করা হয়।
দক্ষিণ ধুরুং ইউনিয়ন কুতুবদিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
দক্ষিণ ধুরুং ইউনিয়নের স্বাক্ষরতার হার ২৭.৩৭%। এ ইউনিয়নে ১টি টেকনিক্যাল এন্ড বিএম কলেজ, ১টি স্কুল এন্ড কলেজ, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।দক্ষিণ ধুরুং ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।
দক্ষিণ ধুরুং ইউনিয়নের পশ্চিম দিকে রয়েছে বঙ্গোপসাগর।
দক্ষিণ ধুরুং ইউনিয়নের প্রধান হাট/বাজার হল ধুরুং বাজার।
বড়ইতলী ইউনিয়ন
বড়ইতলী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
বড়ইতলী ইউনিয়নের আয়তন ৬৫০০ একর (২৬.৩০ বর্গ কিলোমিটার)।
২০১১ সালের পরিসংখ্যান অনুযায়ী বড়ইতলী ইউনিয়নের লোকসংখ্যা ৩৭,৮০১ জন। এর মধ্যে পুরুষ ১৯,৫৭৯ জন এবং মহিলা ১৮,২২২ জন।
চকরিয়া উপজেলার উত্তরাংশে বড়ইতলী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের দক্ষিণে কৈয়ারবিল ইউনিয়ন, পূর্ব বড় ভেওলা ইউনিয়ন ও ভেওলা মানিকচর ইউনিয়ন; পশ্চিমে পেকুয়া উপজেলার পেকুয়া ইউনিয়ন ও শীলখালী ইউনিয়ন; উত্তরে হারবাং ইউনিয়ন এবং পূর্বে বান্দরবান জেলার লামা উপজেলার আজিজনগর ইউনিয়ন অবস্থিত।
বড়ইতলী বা বরইতলী দুই নামেই এলাকাটি পরিচিত।নামটির ব্যুৎপত্তির ক্ষেত্রে অনেক মতভেদ আছে। তবে সবচেয়ে গ্রহণযোগ্য মত হল, চারপাশে পাহাড় বেষ্টিত বলে স্থানীয় ভাষায় একে থলি বলা হত। সেখান থেকে ক্রমান্বয়ে বড় থলি, বড় তলি, বড়ইতলী নাম হয়। যা চট্টগ্রামের আঞ্চলিক উচ্চারণে বরইতলী নামে পরিচিত।
বড়ইতলী ইউনিয়ন চকরিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
বড়ইতলী ইউনিয়নের স্বাক্ষরতার হার ৩২.২৬%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।বড়ইতলী ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
বড়ইতলী ইউনিয়নের অধিকাংশ মানুষের পেশা কৃষি। তাই কৃষি অর্থনীতির প্রধান চালিকা শক্তি। প্রধান ফসল ধান হলেও বিভিন্ন সবজিও চাষ হয় এখানে।বড়ইতলী বাজার তথা গরুর বাজার এ অঞ্চলের সবজির অন্যতম বৃহৎ পাইকারী বাজার। বিশাল এলাকাজুড়ে গোলাপের চাষ এই অঞ্চলকে ভিন্নতা দিয়েছে। এছাড়াও অনেকে মাছের খামার ও মুরগীর খামার করেন। কিছু তামাক চাষও এখানে হয়।
বড়ইতলী ইউনিয়নে ৬৮টি মসজিদ ও ১০টি মন্দির রয়েছে।
বড়ইতলী ইউনিয়নের দক্ষিণ পাশ দিয়ে বয়ে চলেছে মাতামুহুরী নদী।
বড়ইতলী ইউনিয়নের প্রধান প্রধান হাট/বাজারগুলো হল বানিয়ারছড়া জিয়াউদ্দিন চৌধুরী বাজার, হিন্দু পাড়া টাইম বাজার, কুতুব বাজার (ডাণ্ডি বাজার), গুরু বাজার (একতা বাজার) এবং শান্তি বাজার।
ভেওলা মানিকচর ইউনিয়ন
ভেওলা মানিকচর বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
ভেওলা মানিকচর ইউনিয়নের আয়তন ৬৩২০ একর (২৫.৫৮ বর্গ কিলোমিটার)।
২০১১ সালের পরিসংখ্যান অনুযায়ী ভেওলা মানিকচর ইউনিয়নের লোকসংখ্যা ৩০,৫৮৩ জন। এর মধ্যে পুরুষ ১৫,৪৭৩ জন এবং মহিলা ১৫,১১০ জন।
চকরিয়া উপজেলার পশ্চিমাংশে ভেওলা মানিকচর ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে কোনাখালী ইউনিয়ন ও পশ্চিম বড় ভেওলা ইউনিয়ন, দক্ষিণে পশ্চিম বড় ভেওলা ইউনিয়ন ও পূর্ব বড় ভেওলা ইউনিয়ন, পূর্বে পূর্ব বড় ভেওলা ইউনিয়ন এবং উত্তরে বড়ইতলী ইউনিয়ন ও পেকুয়া উপজেলার পেকুয়া ইউনিয়ন অবস্থিত।
মুরুং উপজাতিরা সর্বপ্রথম বসতি গড়ে তুলেছিল বলে এই এলাকাটি "মুরুং ঘোনা" নামে পরিচিত ছিল। উপজাতীয় সামন্ত শাসক পুরুত্যা ছিল মুরুংদের দলনেতা। প্রজাবৎসল এই শাসকের নামানুসারে পরবর্তীতর এই এলাকা "পুরুত্যাখালী" নামে পরিচিতি পায়। পুরুত্যার তিন কন্যার নাম ছিল যথাক্রমে আনুপল্লান, হুনা এবং ভেওলা। রূপে-গুণে এবং প্রজাবৎসল্যে প্রবাদ প্রতিম কনিষ্ঠ কন্যা ভেওলার বিয়ে হয় সামন্ত শাসক ও ধর্মীয় নেতা কারিয়া’র সাথে। পুরুত্যা তার কনিষ্ঠ কন্যার বিয়েতে উপহারস্বরূপ বর্তমান ভেওলা মানিক চর, পূর্ব বড় ভেওলা, পশ্চিম বড় ভেওলা এলাকাটি প্রদান করেন। পরবর্তীতে প্রভাবশালী সামন্ত শাসক কারিয়ার স্ত্রী ও পুরুত্যার কন্যা ভেওলার নামানুসারে সমগ্র এলাকাটি ভেওলা পাড়া নামে পরিচিতি লাভ করে। এ ইউনিয়নের অনুপন্নার ঘোনা ও হুনারজুম এই দুটি এলাকার নামকরণ করা হয় পুরুত্যার প্রথম ও দ্বিতীয় কন্যার নামে। অপর একটি মত হল, ভেওলা (বেহুলা) লক্ষিন্দরের নাম অনুসারে ভেওলা মানিক চর, পূর্ব বড় ভেওলা ও পশ্চিম বড় ভেওলা ইউনিয়ন গুলির নামকরণ করা হয়। এই মতামতে বিশ্বাসীদের মতে বেহুলার (ভেওলা) সর্পদংশিত স্বামী ভেলায় ভেসে বর্তমানে পশ্চিম বড় ভেওলা নামে পরিচিত উপকূলীয় এলাকায় আটকে ছিল। অর্থাৎ, বেহুলা বা ভেওলা নামের এক রূপসী নারীর নাম থেকেই "ভেওলা মানিকচর" নামের উৎপত্তি হয়।
ভেওলা মানিকচর ইউনিয়ন চকরিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ভেওলা মানিকচর ইউনিয়নের স্বাক্ষরতার হার ৩২%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
ভেওলা মানিকচর ইউনিয়নে যোগাযোগের প্রধান সড়ক হল চিরিঙ্গা-ভেওলা মানিকচর সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
ভেওলা মানিকচর ইউনিয়নে ৩০টি মসজিদ রয়েছে।
ভেওলা মানিকচর ইউনিয়নের উত্তর পাশ দিয়ে বয়ে চলেছে মাতামুহুরী নদী।
ভেওলা মানিকচর ইউনিয়নের প্রধান প্রধান হাট/বাজারগুলো হল বেতুয়া বাজার, বহদ্দারকাটা পূর্ব স্টেশন বাজার, বটতলী বাজার ও স্টোর স্টেশন বাজার।
চিরিঙ্গা ইউনিয়ন
চিরিঙ্গা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
চিরিঙ্গা ইউনিয়নের আয়তন ৫৩৫৫ একর (২১.৬৭ বর্গ কিলোমিটার)।
২০১১ সালের পরিসংখ্যান অনুযায়ী চিরিঙ্গা ইউনিয়নের লোকসংখ্যা ১৭,৫০০ জন। এর মধ্যে পুরুষ ৮,৮৮৫ জন এবং মহিলা ৮,৬১৫ জন।
চকরিয়া উপজেলার মধ্যভাগে চিরিঙ্গা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব আধা কিলোমিটার। এ ইউনিয়নের পশ্চিমে সাহারবিল ইউনিয়ন, দক্ষিণে ডুলাহাজারা ইউনিয়ন, পূর্বে ফাঁসিয়াখালী ইউনিয়ন এবং উত্তরে চকরিয়া পৌরসভা অবস্থিত।
ঐতিহাসিকদের মতে, বানারস রাজ বংশের কোন এক রাজার দশজন পুত্রের মধ্যে সবচেয়ে ছোট পুত্র চেরাং এর নামানুসারে এ এলাকার নাম হয় "চিরিঙ্গা"।
চিরিঙ্গা ইউনিয়ন চকরিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
চিরিঙ্গা ইউনিয়নের স্বাক্ষরতার হার ২৩.৩৫%। এ ইউনিয়নে ১টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
চিরিঙ্গা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
চিরিঙ্গা ইউনিয়নে ৪১টি মসজিদ ও ২টি মন্দির রয়েছে।
চিরিঙ্গা ইউনিয়নের উপর দিয়ে বয়ে চলেছে বড় মাতামুহুরী নদী। এছাড়া রয়েছে পানখালী খাল,
ডুলখালী খাল, কেরুনলী খাল, ওমখালী খাল,
চারালিয়া খাল, চরভাঙ্গা খাল।
চিরিঙ্গা ইউনিয়নের প্রধান হাট/বাজার হল পালাকাটা মাছঘাট বাজার।
ডুলাহাজারা ইউনিয়ন
ডুলাহাজারা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
ডুলাহাজারা ইউনিয়নের আয়তন ১৬,৪৯৯ একর (৬৬.৭৭ বর্গ কিলোমিটার)।
২০১১ সালের পরিসংখ্যান অনুযায়ী ডুলাহাজারা ইউনিয়নের লোকসংখ্যা ৩৫,৩৫৭ জন। এর মধ্যে পুরুষ ১৮,৪০৮ জন এবং মহিলা ১৬,৯৪৯ জন।
চকরিয়া উপজেলার দক্ষিণ-পূর্বাংশে ডুলাহাজারা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে ফাঁসিয়াখালী ইউনিয়ন ও চিরিঙ্গা ইউনিয়ন; পশ্চিমে সাহারবিল ইউনিয়ন, মহেশখালী চ্যানেল ও মহেশখালী উপজেলার শাপলাপুর ইউনিয়ন; দক্ষিণে খুটাখালী ইউনিয়ন এবং পূর্বে খুটাখালী ইউনিয়ন, বান্দরবান জেলার নাইক্ষ্যংছড়ি উপজেলার বাইশারী ইউনিয়ন ও লামা উপজেলার ফাঁসিয়াখালী ইউনিয়ন অবস্থিত।
কথিত আছে, সম্রাট শাহজাহানের ছেলে শাহ সুজা ১৭৬০ সালে আরাকান রাজ্যে পালিয়ে যাওয়ার সময় হাজার ঢোল নিয়ে এই এলাকায় অবস্থান নিয়েছিলেন, এ থেকে এলাকার নামকরণ হয় "ডুলাহাজারা"।
ডুলাহাজারা ইউনিয়ন চকরিয়া উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ডুলাহাজারা ইউনিয়নের স্বাক্ষরতার হার ৩৪.৭৬%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৩টি মাধ্যমিক বিদ্যালয়, ৩টি দাখিল মাদ্রাসা, ১টি নিম্ন মাধ্যমিক বিদ্যালয় ও ১১টি প্রাথমিক বিদ্যালয় রয়েছে।
ডুলাহাজারা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
ডুলাহাজারা ইউনিয়নের পশ্চিম পাশ দিয়ে বয়ে চলেছে বড় মাতামুহুরী নদী। এছাড়া রয়েছে বগাইছড়ি খাল, ডুলাহাজারা ছড়া খাল, পাগলির বিল খাল এবং বহলতলী খাল।
ডুলাহাজারা ইউনিয়নের প্রধান প্রধান হাট/বাজারগুলো হল মালুমঘাট বাজার এবং ডুলাহাজারা বাজার।
পূর্ব বড় ভেওলা ইউনিয়ন
পূর্ব বড় ভেওলা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
পূর্ব বড় ভেওলা ইউনিয়নের আয়তন ১১,১৭৬ একর (৪৫.২৩ বর্গ কিলোমিটার)।
২০১১ সালের পরিসংখ্যান অনুযায়ী পূর্ব বড় ভেওলা ইউনিয়নের লোকসংখ্যা ৩৬,৮৯০ জন। এর মধ্যে পুরুষ ২১,১১৫ জন এবং মহিলা ১৫,৭৭৫ জন।
চকরিয়া উপজেলার মধ্যভাগে পূর্ব বড় ভেওলা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে ভেওলা মানিকচর ইউনিয়ন; দক্ষিণে পশ্চিম বড় ভেওলা ইউনিয়ন ও সাহারবিল ইউনিয়ন; পূর্বে চকরিয়া পৌরসভা, লক্ষ্যারচর ইউনিয়ন ও কৈয়ারবিল ইউনিয়ন এবং উত্তরে বড়ইতলী ইউনিয়ন অবস্থিত।
কথিত আছে যে, বৃহত্তর ভেওলায় (বর্তমান পূর্ব বড় ভেওলা, পশ্চিম বড় ভেওলা, ভেওলা মানিকচর, কোনাখালী, সাহারবিল ও বদরখালী) মোট ৬টি ইউনিয়ন নিয়ে ছিল ভেওলা ইউনিয়ন। এই ভেওলা ইউনিয়নে একটি সুন্দরী মহিলা ছিল, মহিলাটি এতই সুন্দরী ছিল যে, লোকজন তাকে দেখে অবাক হয়ে যেত এমনকি দিশেহারা হয়ে যেত, সে বিষয়টিকে কেন্দ্র করে পরবর্তীতে এ অঞ্চলের নাম ভেওলা নামকরণ হয়। পরবর্তীতে ভেওলা ইউনিয়কে ভেঙ্গে ৬টি ইউনিয়ন হয়, পূর্ব বড় ভেওলা বৃহত্তর ভেওলার পূর্ব দিকে অবস্থিত বলে এই ইউনিয়নের নাম পূর্ব বড় ভেওলা নামকরণ করা হয়।
পূর্ব বড় ভেওলা ইউনিয়ন চকরিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
পূর্ব বড় ভেওলা ইউনিয়নের স্বাক্ষরতার হার ৩৩.৯৪%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৫টি প্রাথমিক বিদ্যালয় রয়েছে।
পূর্ব বড় ভেওলা ইউনিয়নে যোগাযোগের প্রধান সড়ক হল চিরিঙ্গা-পূর্ব বড় ভেওলা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
পূর্ব বড় ভেওলা ইউনিয়নে ৪৫টি মসজিদ ও ৮টি মন্দির রয়েছে।
পূর্ব বড় ভেওলা ইউনিয়নের উত্তর পাশ দিয়ে মাতামুহুরী নদী ও পূর্ব পাশ দিয়ে বড় মাতামুহুরী নদী বয়ে চলেছে। এছাড়া রয়েছে শুকনাফাঁড়ি খাল, সিকদার খাল, কদ্দাছড়া খাল এবং চৌঁয়ারফাঁড়ি খাল।
পূর্ব বড় ভেওলা ইউনিয়নের প্রধান প্রধান হাট/বাজারগুলো হল চৌঁয়ারফাড়ি বাজার ও করির বাপের পাড়া স্টেশন বাজার।
ফাঁসিয়াখালী ইউনিয়ন, চকরিয়া
ফাঁসিয়াখালী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
ফাঁসিয়াখালী ইউনিয়নের আয়তন ৪৪০০ একর (১৭.৮১ বর্গ কিলোমিটার)।
২০১১ সালের পরিসংখ্যান অনুযায়ী ফাঁসিয়াখালী ইউনিয়নের লোকসংখ্যা ৪০,১৯৭ জন। এর মধ্যে পুরুষ ২১,০৪৫ জন এবং মহিলা ১৯,১৬২ জন।
চকরিয়া উপজেলার পূর্বাংশে ফাঁসিয়াখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে ডুলাহাজারা ইউনিয়ন, পশ্চিমে চকরিয়া পৌরসভা ও চিরিঙ্গা ইউনিয়ন, উত্তরে কাকারা ইউনিয়ন এবং পূর্বে সুরাজপুর মানিকপুর ইউনিয়ন ও বান্দরবান জেলার লামা উপজেলার ফাঁসিয়াখালী ইউনিয়ন অবস্থিত।
কথিত আছে যে, হাসান রাজার মেয়ের নাম ছিল ফাঁসিয়া। তার নামে "ফাঁসিয়াখালী" নামকরণ হয়।
ফাঁসিয়াখালী ইউনিয়ন চকরিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
ফাঁসিয়াখালী ইউনিয়নের স্বাক্ষরতার হার ৩৬.৫৩%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
ফাঁসিয়াখালী ইউনিয়নে যোগাযোগের প্রধান সড়ক হল চিরিঙ্গা-পূর্ব বড় ভেওলা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
ফাঁসিয়াখালী ইউনিয়নে ৪১টি মসজিদ, ৫টি মন্দির ও ১টি বিহার রয়েছে।
ফাঁসিয়াখালী ইউনিয়নের উত্তর পাশ দিয়ে বয়ে চলেছে মাতামুহুরী নদী। এছাড়া রয়েছে কুমারী ছড়া, মরা কুমারী ছড়া, ফাঁসিয়াখালী ছড়া।
ফাঁসিয়াখালী ইউনিয়নের প্রধান প্রধান হাট/বাজারগুলো হল হাঁসের দীঘি বাজার, গাবতলী বাজার ও অলি শাহ বাজার।
হারবাং ইউনিয়ন
হারবাং বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
হারবাং ইউনিয়নের আয়তন ১৭,০৯২ একর (৬৯.১৭ বর্গ কিলোমিটার)।
২০১১ সালের পরিসংখ্যান অনুযায়ী হারবাং ইউনিয়নের লোকসংখ্যা ৩৯,৩৫১ জন। এর মধ্যে পুরুষ ১৯,৩২৬ জন এবং মহিলা ২০,০২৫ জন।
চকরিয়া উপজেলার সর্ব-উত্তরে হারবাং ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে বড়ইতলী ইউনিয়ন, পশ্চিমে পেকুয়া উপজেলার শীলখালী ইউনিয়ন ও টৈটং ইউনিয়ন, উত্তরে চট্টগ্রাম জেলার বাঁশখালী উপজেলার পুঁইছড়ি ইউনিয়ন ও লোহাগাড়া উপজেলার চুনতি ইউনিয়ন এবং পূর্বে বান্দরবান জেলার লামা উপজেলার আজিজনগর ইউনিয়ন অবস্থিত।
জনশ্রুতি আছে, গৌতমবুদ্ধের নির্দেশে তাঁর অনুচর ভ্যেয়াইয়া নামক একজন বৌদ্ধ ধর্মানুসারী বর্তমান হারবাং অঞ্চলে অবস্থান করে এবং জঙ্গল কেটে পরিকল্পিত বসতি গড়ে তুলে। তাই বসতি স্থপনকারী নেতার নামানুসারে এলাকটির প্রাচীন নাম ছিল "ভ্যেয়াইয়া কাটা"। আবার অনেকের মতে, কুখ্যাত পতুর্গিজ জলদস্যুর সর্দার হার্মাদের প্রধান ঘাঁটি ছিল হারবাং এবং হার্মাদ এর নাম থেকে "হারবাং" নামের উৎপত্তি হয়েছে। কারো কারো মতে, হারবাং নাম ধারণের আগে এই এলাকাটিতে সমুদ্রে লোনা পানি ঢুকে এলাকার ছড়াগুলোকে নুনা করে দিতে বলে এটি "নুনাছড়ি" নামে পরিচিত ছিল। খ্রিস্টপূর্ব ৭ম-৮ম শতাব্দীর হারবাং এলাকায় প্রচুর রাখাইন জনগোষ্টির বসতি ছিল বলে এটি "রাখাইন পাড়া" নামেও পরিচিত ছিল। আবার উত্তর পূর্ব দিকে হারবাং এলাকার দিকে তাকালে চাঁদের মত পাহাড়ের কোল ঘেঁষে থাকায় এক সময় এটি "পহরচাঁদা" নামেও পরিচিত ছিল।
হারবাং ইউনিয়ন চকরিয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
হারবাং ইউনিয়নের স্বাক্ষরতার হার ৩২.০৯%। এ ইউনিয়নে ৩টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
হারবাং ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
হারবাং ইউনিয়নে ৩৮টি মসজিদ, ৭টি মন্দির, ১১টি বিহার ও ১টি গীর্জা রয়েছে।
হারবাং ইউনিয়নের প্রধান প্রধান হাট/বাজারগুলো হল হারবাং হাট, হারবাং বাস স্টেশন বাজার, হারবাং গয়ালমারা বাজার এবং উত্তর হারবাং বাজার।
কাকারা ইউনিয়ন
কাকারা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
কাকারা ইউনিয়নের আয়তন ৮৮৬৬ একর (৩৫.৮৮ বর্গ কিলোমিটার)।
২০১১ সালের পরিসংখ্যান অনুযায়ী কাকারা ইউনিয়নের লোকসংখ্যা ৩৪,৯৬৯ জন। এর মধ্যে পুরুষ ১৪,৪৯৯ জন এবং মহিলা ১৪,৪৭০ জন।
চকরিয়া উপজেলার পূর্বাংশে কাকারা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পশ্চিমে কৈয়ারবিল ইউনিয়ন, লক্ষ্যারচর ইউনিয়ন ও চকরিয়া পৌরসভা; দক্ষিণে ফাঁসিয়াখালী ইউনিয়ন; পূর্বে সুরাজপুর মানিকপুর ইউনিয়ন এবং উত্তরে বান্দরবান জেলার লামা উপজেলার ফাইতং ইউনিয়ন ও আজিজনগর ইউনিয়ন অবস্থিত।
জনশ্রুতি আছে যে, এককালে এ অঞ্চলে প্রচুর কাঁকড়া পাওয়া যেত। কাঁকড়ার প্রাচুর্য থেকে এলাকাটির নাম হয় "কাকারা"।
কাকারা ইউনিয়ন চকরিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি "নলবিলা", "লোটনী" ও "কাকারা" এই ৩টি মৌজায় বিভক্ত।
এ ইউনিয়নের গ্রামগুলো হল:
কাকারা ইউনিয়নের স্বাক্ষরতার হার ৩৪.১১%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
কাকারা ইউনিয়নে যোগাযোগের প্রধান সড়ক হল চিরিঙ্গা-কাকারা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
কাকারা ইউনিয়নের অধিকাংশ ব্যক্তি পেশাজীবী এবং ব্যবসায়ী। এছাড়া কৃষিজীবীও রয়েছে, কৃষিখাতে আয়ের প্রধান উৎস তামাক আর শস্য।
কাকারা ইউনিয়নে ৩৩টি মসজিদ ও ৪টি মন্দির রয়েছে।
কাকারা ইউনিয়নের দক্ষিণ ও পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে বাইশ্যারছড়া খাল।
কাকারা ইউনিয়নের প্রধান প্রধান হাট/বাজারগুলো হল কাকারা নয়াহাট এবং পূর্ব কাকারা মাঝের পাড়া বাজার।
কৈয়ারবিল ইউনিয়ন, চকরিয়া
কৈয়ারবিল বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
কৈয়ারবিল ইউনিয়নের আয়তন ১৯৭০ একর (৭.৯৭ বর্গ কিলোমিটার)।
২০১১ সালের পরিসংখ্যান অনুযায়ী কৈয়ারবিল ইউনিয়নের লোকসংখ্যা ২৩,১১০ জন। এর মধ্যে পুরুষ ১২,২০৫ জন এবং মহিলা ১০,৯০৫ জন।
চকরিয়া উপজেলার উত্তরাংশে কৈয়ারবিল ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে কাকারা ইউনিয়ন, দক্ষিণে লক্ষ্যারচর ইউনিয়ন, পশ্চিমে পূর্ব বড় ভেওলা ইউনিয়ন এবং উত্তরে বড়ইতলী ইউনিয়ন ও বান্দরবান জেলার লামা উপজেলার আজিজনগর ইউনিয়ন অবস্থিত।
কৈয়ারবিল ইউনিয়নের বিভিন্ন বিলে একসময় প্রচুর কৈ মাছ পাওয়া যেত বলে জনশ্রুতি আছে। এলাকাবাসীর মতে, কৈ মাছ সমৃদ্ধ বিল থেকে কৈয়ারবিল নামের উৎপত্তি। আবার অনেকে মনে করেন, মোগল আমলের পূর্বে আরাকান জমিদার খৈয়াতুই মং মারমার নামানুসারে এই এলাকার নামকরণ করা হয়।
কৈয়ারবিল ইউনিয়ন চকরিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
কৈয়ারবিল ইউনিয়নের স্বাক্ষরতার হার ৩০.৯২%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
কৈয়ারবিল ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
কৈয়ারবিল ইউনিয়নের অর্থনীতির প্রধান হাতিয়ার কৃষিকাজ। এছাড়া এখানকার বেশ কিছু মানুষ বিদেশে অবস্থান করে এলাকার অর্থনীতি কে সচল রাখছে।
কৈয়ারবিল ইউনিয়নে ৩৬টি মসজিদ ও ৫টি মন্দির রয়েছে।
কৈয়ারবিল ইউনিয়নের পশ্চিম ও দক্ষিণ সীমান্ত দিয়ে বয়ে চলেছে মাতামুহুরী নদী। এছাড়া রয়েছে তুতুক্কালী খাল।
কৈয়ারবিল ইউনিয়নের প্রধান প্রধান হাট/বাজারগুলো হল দেওয়ান আলী হাট, কৈয়ারবিল বাজার এবং ছোঁয়ালিয়া পাড়া স্টেশন বাজার।
খুটাখালী ইউনিয়ন
খুটাখালী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
খুটাখালী ইউনিয়নের আয়তন ১৯,২৪৯ একর (৭৭.৯০ বর্গ কিলোমিটার)। এটি চকরিয়া উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী খুটাখালী ইউনিয়নের লোকসংখ্যা ৩৭,১৮০ জন। এর মধ্যে পুরুষ ১৯,৭৮৯ জন এবং মহিলা ১৭,৩৯১ জন।
চকরিয়া উপজেলার সর্ব-দক্ষিণে খুটাখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের উত্তরে ডুলাহাজারা ইউনিয়ন; পশ্চিমে ডুলাহাজারা ইউনিয়ন, মহেশখালী চ্যানেল ও মহেশখালী উপজেলার শাপলাপুর ইউনিয়ন; দক্ষিণে কক্সবাজার সদর উপজেলার পোকখালী ইউনিয়ন, ইসলামপুর ইউনিয়ন, ইসলামাবাদ ইউনিয়ন ও রামু উপজেলার ঈদগড় ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার বাইশারী ইউনিয়ন অবস্থিত।
খুটাখালী নামকরণের পেছনে কয়েকটি কিংবদন্তী পাওয়া যায়।
কিংবদন্তী-১: মুঘল সম্রাট আওরঙ্গজেবের আমলে নবাব সুবেদার শায়েস্তা খান কর্তৃক ১৬৬৬ সালের গোড়ার দিকে চট্টগ্রাম বিজয়ের পূর্বে চট্টগ্রাম ও পার্বত্য চট্টগ্রাম আরাকানী মগদের শাসনাধীন ছিল। তারা এই অঞ্চলকে বলত "খুথাংখালী", এখানে "খু" শব্দের অর্থ খুঁটি আর "থাং" শব্দের অর্থ সাঁকো এবং "খালী" খাল হতে গৃহীত। এতে অর্থ দাঁড়ায় খালের উপর খুঁটি দিয়ে সাঁকো গড়া।
কিংবদন্তী-২: আবার অনেকে মনে করেন, যুবরাজ শাহ সুজা ১৭৬০ সালে আরাকান যাওয়ার পথে তার দলবল এখানকার একটি খালের উপর খুঁটি গেঁড়ে সাঁকো পার হয়েছিল, সেখান থেকে "খুটাখালী" নামের উদ্ভব হয়েছে।
কিংবদন্তী-৩: অন্য মতানুযায়ী, হিন্দু জমিদার শ্রীকান্ত ঘোষের যশ ও গৌরব দিন দিন বৃদ্ধি পেলে অত্র এলাকায় একচেটিয়া আধিপাত্য স্থাপন করতে তিনি সমর্থ হন। তিনি তাঁর নামানুসারে এ অঞ্চলের নামকরণ করলেন "কান্তখালী"। ১৮৯২ সালে সিএস জরিপের সময়ে এই গ্রামের নাম কান্তখালী লেখা হয় এবং খতিয়ান ও নক্সা গুলিতে তা রেকর্ড করা হয়। ১৯২৫ সাল থেকে ১৯২৯ সাল পর্যন্ত পূর্ণ সিএস জরিপের ম্যাপ, খতিয়ান ও খসড়া ইত্যাদিতে কান্তখালী লিখা হয়। পরবর্তী জরিপ বিভাগ, ডাক বিভাগ ও ফরেস্ট বিভাগ ইত্যাদিতে খুটাখালী লিখা হয়। ইসলামিক ফাউন্ডেশন বাংলাদেশ রচিত ইসলামী বিশ্বকোষেও খুটাখালী লিখা হয়। অধুনা শিক্ষিত লোকজন খুটাখালী লিখতে আরম্ভ করেন। এমনিভাবে খুথাংখালী ও কান্তখালী থেকে "খুটাখালী" নামকরণ হয়।
খুটাখালী ইউনিয়ন চকরিয়া উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ৫টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
খুটাখালী ইউনিয়নের স্বাক্ষরতার হার ৩৫.০৭%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
খুটাখালী ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
খুটাখালী ইউনিয়নের পশ্চিম পাশে রয়েছে মহেশখালী চ্যানেল। এছাড়া রয়েছে মেধার খাল।
খুটাখালী ইউনিয়নের প্রধান প্রধান হাট/বাজারগুলো হল খুটাখালী স্টেশন বাজার এবং মেধা কচ্ছপিয়া শান্তি বাজার।
লক্ষ্যারচর ইউনিয়ন
লক্ষ্যারচর বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
লক্ষ্যারচর ইউনিয়নের আয়তন ১৪৭৮ একর (৫.৯৮ বর্গ কিলোমিটার)। এটি চকরিয়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী লক্ষ্যারচর ইউনিয়নের লোকসংখ্যা ১২,৮০০ জন। এর মধ্যে পুরুষ ৬,৮০০ জন এবং মহিলা ৬,০০০ জন।
চকরিয়া উপজেলার মধ্যভাগে লক্ষ্যারচর ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পশ্চিমে পূর্ব বড় ভেওলা ইউনিয়ন, দক্ষিণে চকরিয়া পৌরসভা, পূর্বে কাকারা ইউনিয়ন এবং উত্তরে কৈয়ারবিল ইউনিয়ন অবস্থিত।
লক্ষ্যারচর এক সময় চর এলাকা ছিল। সে সময় লক্ষ্মী নামক এক লোক এ এলাকায় এসে বসবাস করে। তাকে আঞ্চলিক ভাষায় লক্ষ্যা নামে ডাকা হত। সে অনুসারে এ এলাকার নাম হয় "লক্ষ্যারচর"।
লক্ষ্যারচর ইউনিয়ন চকরিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি "লক্ষ্যারচর" মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
লক্ষ্যারচর ইউনিয়নের স্বাক্ষরতার হার ৪০.৮১%। এ ইউনিয়নে ১টি ফাজিল মাদ্রাসা, ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
লক্ষ্যারচর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
লক্ষ্যারচর ইউনিয়নে ৩৩টি মসজিদ রয়েছে।
লক্ষ্যারচর ইউনিয়নের উপর দিয়ে বয়ে চলেছে মাতামুহুরী নদী ও বড় মাতামুহুরী নদী।
লক্ষ্যারচর ইউনিয়নের প্রধান হাট/বাজার হল ছিকলঘাট বাজার।
সুরাজপুর মানিকপুর ইউনিয়ন
সুরাজপুর মানিকপুর বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
সুরাজপুর মানিকপুর ইউনিয়নের আয়তন ২২৮৪ একর (৯.২৪ বর্গ কিলোমিটার)।
২০১১ সালের পরিসংখ্যান অনুযায়ী সুরাজপুর মানিকপুর ইউনিয়নের লোকসংখ্যা ১৫,০০০ জন। এর মধ্যে পুরুষ ৭,৬০০ জন এবং মহিলা ৭,৪০০ জন।
চকরিয়া উপজেলার পূর্বাংশে সুরাজপুর মানিকপুর ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে ফাঁসিয়াখালী ইউনিয়ন ও কাকারা ইউনিয়ন, উত্তরে বান্দরবান জেলার লামা উপজেলার ফাইতং ইউনিয়ন, পূর্বে বমু বিলছড়ি ইউনিয়ন ও বান্দরবান জেলার লামা উপজেলার ফাঁসিয়াখালী ইউনিয়ন এবং দক্ষিণে বান্দরবান জেলার লামা উপজেলার ফাঁসিয়াখালী ইউনিয়ন অবস্থিত।
ইংরেজ সভ্যতার জাহাজ যখন এ অঞ্জলে নোঙর করে তখন একটি এলাকা মনোমুগ্ধকর হলে মানচিত্র খুলে ছক দিয়ে এরিয়া (ছক এরিয়া) দিয়ে চিহ্নিত করে রাখে। এই ছক এরিয়াই আজকের চকরিয়া। এই চকরিয়ার বড় সমতল এলাকাটাই "সুরাজপুর-মানিকপুর"। অনুসন্ধানে জানা যায়, ১৮৯৮ সালে ব্রিটিশ সার্ভেয়ার জনাব শারমিন সাহেব সুরাজপুর-মানিকপুরের পূর্ব পাশে হাটখোলা পাহাড়ে বসে যখন সিএস জরিপ করছিলেন তখন এই এলাকাকে "সুরাজপুর-মানিকপুর" নামে উল্লেখ করছিলেন।
সুরাজপুর মানিকপুর ইউনিয়ন চকরিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
সুরাজপুর মানিকপুর ইউনিয়নের স্বাক্ষরতার হার ১৯.৪৫%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
সুরাজপুর মানিকপুর ইউনিয়নে যোগাযোগের প্রধান সড়ক হল চিরিঙ্গা-সুরাজপুর মানিকপুর সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
সুরাজপুর মানিকপুর ইউনিয়নে ২১টি মসজিদ, ২টি মন্দির ও ৫টি বিহার রয়েছে।
সুরাজপুর মানিকপুর ইউনিয়নের মধ্য দিয়ে বয়ে চলেছে মাতামুহুরী নদী। এছাড়া রয়েছে ফাইতং খাল।
সুরাজপুর মানিকপুর ইউনিয়নের প্রধান প্রধান হাট/বাজারগুলো হল মানিকপুর পুরাতন বাজার এবং মানিকপুর নতুন বাজার।
সুরাজপুর মানিকপুর ইউনিয়নের জনগোষ্ঠীর আয়ের প্রধান উৎস কৃষি। কৃষিকাজের মধ্যে ধান চাষ এবং তামাক চাষই একমাত্র আয়ের উৎস। এছাড়া ব্যবসা বাণিজ্য, সেবা, পরিবহন, প্রবাসী, চাকুরিজীবী সহ বিভিন্ন পেশার লোক রয়েছে।
পশ্চিম বড় ভেওলা ইউনিয়ন
পশ্চিম বড় ভেওলা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
পশ্চিম বড় ভেওলা ইউনিয়নের আয়তন ৬৪১৫ একর (২৫.৯৬ বর্গ কিলোমিটার)।
২০১১ সালের পরিসংখ্যান অনুযায়ী পশ্চিম বড় ভেওলা ইউনিয়নের লোকসংখ্যা ১৭,৮৬৯ জন। এর মধ্যে পুরুষ ৯,৩০২ জন এবং মহিলা ৮,৫৬৭ জন।
চকরিয়া উপজেলার পশ্চিমাংশে পশ্চিম বড় ভেওলা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের পশ্চিমে ঢেমুশিয়া ইউনিয়ন ও বদরখালী ইউনিয়ন; দক্ষিণে বদরখালী ইউনিয়ন ও সাহারবিল ইউনিয়ন; পূর্বে সাহারবিল ইউনিয়ন এবং উত্তরে পূর্ব বড় ভেওলা ইউনিয়ন, ভেওলা মানিকচর ইউনিয়ন ও কোনাখালী ইউনিয়ন অবস্থিত।
প্রাচীন মতবাদ অনুযায়ী ভেওলা (বেহুলা) লক্ষ্মিন্দরের নাম থেকে পশ্চিম বড় ভেওলা নামের উৎপত্তি হয়েছে। বেহুলার (ভেওলা) সর্পদংশিত স্বামী ভেলায় ভেসে বর্তমান পশ্চিম বড় ভেওলা নামে পরিচিত উপকূলীয় এলাকায় আটকে ছিল। তবে আধুনিক গবেষণায় দেখা যায়, বর্তমান ভেওলা মানিকচর ইউনিয়নের মুরুং উপজাতির সামন্ত শাসক পুরুত্যার কনিষ্টা কন্যা ভেওলার বিয়ের সময় উপহারস্বরূপ বর্তমান পূর্ব বড় ভেওলা, পশ্চিম বড় ভেওলা ও ভেওলা মানিক চর নামে পরিচিত এলাকাটি তাঁর মেয়েকে প্রদান করেন। তখন থেকেই ভেওলার নাম অনুসারে ও অবস্থানগত কারণে পশ্চিম বড় ভেওলা ইউনিয়নের নামকরণ করা হয়।
পশ্চিম বড় ভেওলা ইউনিয়ন চকরিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
পশ্চিম বড় ভেওলা ইউনিয়নের স্বাক্ষরতার হার ২৯.৭২%। এ ইউনিয়নে ২টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
পশ্চিম বড় ভেওলা ইউনিয়নে যোগাযোগের প্রধান সড়ক হল চিরিঙ্গা-পশ্চিম বড় ভেওলা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
পশ্চিম বড় ভেওলা ইউনিয়নের পূর্ব পাশ দিয়ে বয়ে চলেছে বড় মাতামুহুরী নদী। এছাড়া রয়েছে গোঁয়ারফাড়ী খাল।
পশ্চিম বড় ভেওলা ইউনিয়নের প্রধান প্রধান হাট/বাজারগুলো হল ইলিশিয়া বাজার ও দরবেশকাটা বাজার।
সাহারবিল ইউনিয়ন
সাহারবিল বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
সাহারবিল ইউনিয়নের আয়তন ২৫৭৭ একর (১০.৪৩ বর্গ কিলোমিটার)।
২০১১ সালের পরিসংখ্যান অনুযায়ী সাহারবিল ইউনিয়নের লোকসংখ্যা ২০,৮৭০ জন। এর মধ্যে পুরুষ ১০,৯০৫ জন এবং মহিলা ৯,৯৬৫ জন।
চকরিয়া উপজেলার দক্ষিণ-পশ্চিমে সাহারবিল ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের দক্ষিণে বড় মাতামুহুরী নদী ও ডুলাহাজারা ইউনিয়ন; পূর্বে বড় মাতামুহুরী নদী, ডুলাহাজারা ইউনিয়ন, চিরিঙ্গা ইউনিয়ন ও চকরিয়া পৌরসভা; উত্তরে পূর্ব বড় ভেওলা ইউনিয়ন, পশ্চিম বড় ভেওলা ইউনিয়ন ও বদরখালী ইউনিয়ন এবং পশ্চিমে মাতামুহুরী নদী ও মহেশখালী উপজেলার শাপলাপুর ইউনিয়ন অবস্থিত।
সাহারবিল ইউনিয়ন চকরিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
সাহারবিল ইউনিয়নের স্বাক্ষরতার হার ৩৮.৭৬%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
সাহারবিল ইউনিয়নে যোগাযোগের প্রধান সড়ক হল চিরিঙ্গা-সাহারবিল সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
সাহারবিল ইউনিয়নের পশ্চিম সীমান্ত দিয়ে মাতামুহুরী নদী এবং পূর্ব সীমান্ত দিয়ে বড় মাতামুহুরী নদী প্রবাহিত হয় মহেশখালী চ্যানেলে পতিত হয়েছে। এছাড়া রয়েছে চোয়ারপাড়ি খাল ও উমখালী খাল।
সাহারবিল ইউনিয়নের প্রধান প্রধান হাট/বাজারগুলো হল রামপুর বাজার, চোয়ারপাড়ি বাজার, সাহারবিল বাজার, মাইজঘোনা বাজার ও পূর্ব মাইজঘোনা বাজার।
কোনাখালী ইউনিয়ন
কোনাখালী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
কোনাখালী ইউনিয়নের আয়তন ২৪৯৫ একর (১০.১০ বর্গ কিলোমিটার)।
২০১১ সালের পরিসংখ্যান অনুযায়ী কোনাখালী ইউনিয়নের লোকসংখ্যা ২৫,৩৮৪ জন। এর মধ্যে পুরুষ ১২,৭০০ জন এবং মহিলা ১২,৬৮৪ জন।
চকরিয়া উপজেলার পশ্চিমাংশে কোনাখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের পূর্বে ভেওলা মানিকচর ইউনিয়ন, দক্ষিণে পশ্চিম বড় ভেওলা ইউনিয়ন ও ঢেমুশিয়া ইউনিয়ন, পশ্চিমে মাতামুহুরী নদী ও পেকুয়া উপজেলার উজানটিয়া ইউনিয়ন এবং উত্তরে মাতামুহুরী নদী ও পেকুয়া উপজেলার পেকুয়া ইউনিয়ন অবস্থিত।
১৯২৮ সালের আর এস জরিপের সময় ভেওলা মানিকচর ইউনিয়নের পশ্চিম পাশে এবং মাতামুহুরী নদীর দক্ষিণে কয়েকটি গ্রামকে একত্র করে "কোনাখালীর ঘোনা" নামে অভিহিত করা হয়। এই নাম যুগ যুগ ধরে পরিচিত হওয়াতে ২০০২ সালে তৎকালীন যোগাযোগ প্রতিমন্ত্রী সালাহ উদ্দীন আহমদ এমপি "কোনাখালী" নামে এ ইউনিয়নকে অবিভক্ত ভেওলা মানিকচর ইউনিয়ন থেকে আলাদা করে পূর্ণাঙ্গ ইউনিয়নে রুপান্তরিত করেন।
কোনাখালী ইউনিয়ন চকরিয়া উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
কোনাখালী ইউনিয়নের স্বাক্ষরতার হার ২৮.৪৪%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৭টি প্রাথমিক বিদ্যালয় রয়েছে।
কোনাখালী ইউনিয়নে যোগাযোগের প্রধান সড়ক হল চিরিঙ্গা-কোনাখালী সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
কোনাখালী ইউনিয়নে ৩৫টি মসজিদ রয়েছে।
কোনাখালী ইউনিয়নের পশ্চিম ও উত্তর সীমান্ত দিয়ে বয়ে চলেছে মাতামুহুরী নদী। এছাড়া রয়েছে ভরা শুকর মরা খাল, চ্যাপ্টা খাল ও সাহেব খালী খাল।
কোনাখালী ইউনিয়নের প্রধান প্রধান হাট/বাজারগুলো হল কোনাখালী বাজার, বাংলাবাজার, শহর আলী স্টেশন বাজার, পুরুত্যাখালী বাজার এবং বটতলী বাজার।
বমু বিলছড়ি ইউনিয়ন
বমু বিলছড়ি বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
বমু বিলছড়ি ইউনিয়নের আয়তন ২৯৩৭ একর (১১.৮৯ বর্গ কিলোমিটার)।
২০১১ সালের পরিসংখ্যান অনুযায়ী বমু বিলছড়ি ইউনিয়নের লোকসংখ্যা ১৩,৭৬০ জন। এর মধ্যে পুরুষ ৬,৫১০ জন এবং মহিলা ৭,২৫০ জন।
চকরিয়া উপজেলার সর্ব-পূর্বে বমু বিলছড়ি ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৩০ কিলোমিটার। পশ্চিমে সামান্য অংশে সুরাজপুর মানিকপুর ইউনিয়ন, পশ্চিম ও উত্তরে বান্দরবান জেলার লামা উপজেলার ফাইতং ইউনিয়ন, পূর্বে বান্দরবান জেলার লামা উপজেলার গজালিয়া ইউনিয়ন ও লামা সদর ইউনিয়ন এবং দক্ষিণে বান্দরবান জেলার লামা পৌরসভা অবস্থিত।
অনুসন্ধানে জানা যায়, ১৮৯০ সালে ব্রিটিশ শাসনামলে প্রাচীন উপজাতীয় রাজা বমাং মার্মা সপরিবারে এ এলাকায় বসবাসের মধ্য দিয়ে তাঁর নামানুসারে "বমু" ও চতুর্পাশে সবুজ পাহাড় ঘেরা সমতল ভূমির বিল বিধায় "বিলছড়ি" নামকরণ করে এই এলাকাকে "বমু বিলছড়ি" উল্লেখ করেছিলেন।
বমু বিলছড়ি ইউনিয়ন চকরিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
বমু বিলছড়ি ইউনিয়নের স্বাক্ষরতার হার ৩৫.২৭%। এ ইউনিয়নে ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
বমু বিলছড়ি ইউনিয়নে যোগাযোগের প্রধান সড়ক হল লামা-আলীকদম সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
বমু বিলছড়ি ইউনিয়নে ১৫টি মসজিদ, ২টি বৌদ্ধ বিহার ও ১টি গির্জা রয়েছে।
বমু বিলছড়ি ইউনিয়নের দক্ষিণ পাশ দিয়ে বয়ে চলেছে মাতামুহুরী নদী। এছাড়া রয়েছে ফারাঙ্গা খাল ও বমু খাল।
বমু বিলছড়ি ইউনিয়নের প্রধান প্রধান হাট/বাজারগুলো হল বমুর মুখ বাঁশ বাজার এবং কামাল চেয়ারম্যান বাজার।